MEGÁLLAPODÁS MÓDOSÍTÁS

amely létrejött egyrészről Martfű Város Önkormányzata képviseletében  Dr. Kiss Edit polgármester, másrészről a SZVETI-MEDIC Egészségügyi  Szolgáltató Kft. – Martfű, Gesztenyesor 2. adószám: 11273042-1-16- képviseletében Dr. Despotov Svetozar között  az 1995. december 1-jétől érvényes  egészségügyi szolgáltatás nyújtására vonatkozó megállapodást felülvizsgálva az alábbi megállapodást kötik:
1. Felek megállapodnak abban, hogy az önkormányzat III. számú háziorvosi körzetében a háziorvosi ellátás feladatait területi ellátási kötelezettséggel a SZVET-MEDIC Egészségügyi  Szolgáltató Kft. látja el a vonatkozó jogszabályi feltételeknek megfelelően.
A területi ellátási kötelezettség utcajegyzéke a megállapodás melléklete.
2. A háziorvosi ellátást az egészségügyi szolgáltató a személyes ellátásra kötelezett orvos Dr. Despotov Svetozar – orvosi nyilvántartási száma: 42684 működési engedély száma:  895/2004 - látja el.
 

3. A területi ellátási kötelezettséget a SZVETI-MEDIC Kft. biztosítja azzal, hogy a hozzá bejelentkezett személyekkel azonos ellátásban részesíti a körzetében lakó és más orvost választó biztosítottakat is, ha azok választott orvosukat felkeresni nem tudják.
4. A III. számú háziorvosi körzet rendelési ideje:
Hétfő: 8-12
Kedd: 12-16
Szerda: 12-16
Csütörtök: 8.30 -12
Péntek: 9-13
 
5. Az Önkormányzat az ügyeleti ellátást külön szerződésben, külső vállalkozóval biztosítja.
6. Martfű Város Önkormányzata a III. számú körzet háziorvosi feladatai ellátásához térítésmentesen biztosítja a SZVETI-MEDIC Kft. részére a Martfű, Gesztenye sor 8. szám alatti Egészségügyi Központban lévő 27,61 m2 alapterületű háziorvosi rendelőhelyiséget, valamint a hozzátartozó betegváró és szociális helyiségeket, s annak vagyonvédelmét.
  

 7. Az önkormányzat vállalja a fenti rendelő és kiegészítő helyiségek működtetését, / fűtés, világítás, víz-szennyvízszolgáltatás, szemétszállítás, takarítás / melynek költségeihez a  SZVET-MEDIC Kft. a Martfű Város Önkormányzatának Képviselő-testülete által külön határozatban meghatározott – és folyamatosan felülvizsgált – mértékben járul hozzá, és a működtetési költséget számla alapján az önkormányzatnak megtéríti 

8. Szerződő felek megállapodnak, hogy a használatba vett épület műszaki meghibásodásából eredő üzemeltetési költség többletet ( pl: csőtörés, elfagyás ) az Önkormányzat, mint az épület tulajdonosa köteles viselni, valamint gondoskodik az épület karbantartásáról. 
 
9. Felek megállapodnak abban, hogy Martfű Város Önkormányzata a külön rendeletben meghatározott minimum feltételhez szükséges eszközöket térítésmentesen rendelkezésre bocsátja a szolgáltatónak, a SZVETI-MEDIC Kft. pedig vállalja hogy a továbbiakban szükséges eszközöket saját erőből  biztosítja, illetve  saját felelősségi körében gondoskodik az eszközök működőképes rendelkezésre állásáról. 
A háziorvosi szolgáltató SZVETI-MEDIC Kft. által vásárolt eszközök a továbbiakban a Kft. tulajdonát  képezik.
10. Felek megállapodnak, hogy Martfű Város Önkormányzata - leltár szerint – térítésmentes használatra átadja a fenti rendelő berendezési tárgyait. 
 
11. A SZVETI-MEDIC Kft. vállalja hogy a részére térítésmentesen rendelkezésre bocsátott berendezési tárgyak, felszerelések, eszközök állagát megóvja, az Önkormányzat vállalja hogy a külön jogszabályban meghatározott minimum feltételekhez szükséges eszközök, műszerek karbantartásának, műszaki felülvizsgálatának költségeit átvállalja.  
 

 

12. A SZVETI-MEDIC Kft. vállalja, hogy saját költségén biztosítja a háziorvosi ellátásához szükséges fogyóanyagokat.
 
13. Felek megállapodnak hogy a III. számú háziorvosi körzet betegellátását  SZVETI-MEDIC Kft. folyamatosan biztosítja, akadályoztatása, tartós távolléte esetén helyettesítéséről és  a  helyettesítés költségeiről a Kft. gondoskodik.
14. A SZVETI-MEDIC Kft. vállalja, hogy a III. számú háziorvosi körzetben a zavartalan betegellátáshoz szükséges szakdolgozókat saját költségén biztosítja, gondoskodik munkájuk ellátásához szükséges szakmai továbbképzésükről, távollétükben helyettesítésükről.
 
15. Felek megállapodnak, hogy a III. számú háziorvosi körzet háziorvosi feladatainak ellátásához szükséges megállapodásban rögzítetteken túl az önkormányzat anyagi kötelezettséget nem vállal, az ellátást végző esetleges csődje esetén minden kötelezettség a SZVETI-MEDIC Kft-t terheli. 
16. Az önkormányzat kártalanítási kötelezettséggel tartozik a körzetmódosítás miatt bekövetkezett, háziorvost ért kár estén, melynek megállapításánál figyelembe kell venni a háziorvosi szolgáltató által a finanszírozása keretében a kártalanítás évét megelőző évben kapott egy éves összeget.
 

17. Az Önkormányzat a megállapodást – indoklással – felmondja, ha a háziorvos a megállapodásban vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat, vagy a háziorvos önálló egészségügyi tevékenység végzésére való jogosultságát bármely okból elveszti.
18. A felek a megállapodást 6 hónapos felmondási idővel írásban mondhatják fel.
 
A megállapodásban foglaltak módosítását bármelyik fél, bármikor kezdeményezheti.
Jelen megállapodás 1995. december  1. napjától jogfolytonos és határozatlan időre szól.

A jelen megállapodásban nem rögzített kérdésekben a mindenkori jogszabályok az irányadók. 

 

 

M a r t f ű, 2013. január 01.
 

 

 

……………………………………….               ……………………………………….

Martfű Város Önkormányzat nevében 
       SZVETI-MEDIC Kft  képviseletében
         Dr. Kiss Edit                                          Dr. Despotov Svetozar
 
 
 
 
Ellenjegyeztem:
…………………………
                                                  Szász Éva 

 

 

 

 

 

 

 

 
